লভ জিহাদ! উর্দু, আরবি শিখতে জোর করত শ্বশুরবাড়ির লোকজন, অভিযোগ হিন্দু মহিলার।hindu-girl-fir-love-jihad-case-against-husband-in-madhyapradesh\n২০১৮ সালে এলাকারই ইরশাদ নামের এক মুসলিম যুবকের সঙ্গে বাড়ির অমতে বিয়ে করেছিলেন ওই মহিলা।\nUpdated By: Dec 1, 2020, 01:05 PM IST\nনিজস্ব প্রতিবেদন- লভ জিহাদ। বহু বছর ধরে এই সমস্যায় জেরবার দেশ। তবে গত কয়েক বছরে লভ জিহাদের বাড়বাড়ন্ত মাথা ব্যথার কারণ হয়ে দাঁড়িয়েছে রাজ্য সরকারগুলির কাছে। আর এবার তাই লভ জিহাদ রুখতে একের পর এক রাজ্য সরকার বদ্ধপরিকর। এই ব্যাপার আইন প্রনয়ণের কথাও ভাবছে উত্তরপ্রদেশ, মধ্যপ্রদেশ সহ একাধিক রাজ্যের সরকার। তবে এসবের মাঝে আরও একটি লভ জিহাদের ঘটনা সামনে এসেছে। মধ্যপ্রদেশে শহডোল জেলার এক হিন্দু মহিলা শ্বশুরবাড়ির লোকজনের বিরুদ্ধে গুরুতর অভিযোগ করেছেন। তাঁর অভিযোগ, শ্বশুরবাড়ির লোকজন তাঁকে আরবি, উর্দু শিখতে জোর করছিল।\n২০১৮ সালে এলাকারই ইরশাদ নামের এক মুসলিম যুবকের সঙ্গে বাড়ির অমতে বিয়ে করেছিলেন ওই মহিলা। তিনি মুসলিম নিয়ম মেনেই বিয়ে করেছিলেন। বিয়ের পর থেকেই ইরশাদ ও তাঁর বাড়ির লোকজন তাঁকে আরবি, উর্দু শেখার জন্য চাপ দিচ্ছিলেন বলে জানান সেই মহিলা। এমনকী ইরশাদ তাঁকে বেশ কিছু মুসলিম ধর্ম সম্পর্কিত বই এনে দেন বলেও জানিয়েছেন তিনি। এমনকী শ্বশুরবাড়ির লোকজন তাঁর হাত একটি তাবিজ বেঁধে দিয়েছিলেন বলেও জানান তিনি। তাঁকে বলা হয়েছিল, সেই তাবিজ খারাপ দৃষ্টি থেকে তাঁকে বাঁচাবে। এমনকী তাঁর মা-বাবার বলা কোনও খারাপ কথাও প্রভাব ফেলবে না। দিনের পর দিন এসব আর সহ্য করতে না পেরে সেই মহিলা শ্বশুরবাড়ি থেকে লুকিয়ে বাপের বাড়ি চলে আসেন।\nআরও পড়ুন- বিয়ের আগে পুরুষের ধর্ম, জীবিকা, উপার্জন হবু বউকে জানাতে হবে, আইন আনছে অসম সরকার!\nসেই মহিলা বলেছেন, ''দুবছর আগে ইরশাদকে বিয়ে করে আমি ভুল করেছি। আমি হিন্দু মেয়ে। মুসলিম রীতি-রেওয়াজের সঙ্গে মানিয়ে নিতে অসুবিধা হচ্ছিল। তাছাড়া আমাকে উর্দু, আরবি শিখতে জোর করা হচ্ছিল। আমি এখন থেকে এখানেই থাকব। আর শ্বশুরবাড়ি যাব না।'' সেই মহিলার অভিযোগের ভিত্তিতে ইরশাদ নামের ওই যুবককে গ্রেফতার করেছে পুলিস। তদন্ত চলছে। এমনিতেই মধ্যপ্রদেশে শিবরাজ সিং চৌহানের সরকার লভ জিহাদ রুখতে বদ্ধপরিকর। তাই এই ঘটনায় পূর্ণাঙ্গ তদন্ত হবে বলে জানিয়ে রেখেছে প্রশাসন।\nবিয়ের আগে পুরুষের ধর্ম, জীবিকা, উপার্জন হবু বউকে জানাতে হবে, আইন আনছে অসম সরকার!


» 2016 » July » 16Stockmarketbd.com\nহুয়াওয়ের ১ম প্রান্তিকের মুনাফা বৃদ্ধি\nবাজেটে মোবাইল ব্যাংকিং সেবার চার্জ কমানোর দাবি\nদেশের শেয়ারবাজারে বিনিয়োগে আগ্রহী প্রচুর বিদেশি: বিএসইসি চেয়ারম্যান\nফারইষ্ট নিটিংয়ের ৩য় প্রান্তিকের আয় কমেছে\nবিদেশি বিনিয়োগ আনতে না পারা আমাদের ব্যর্থতা : এম খায়রুল\nPosted on July 16, 2016 July 17, 2016 by kazi Arifur Rahman\nশেয়ারবাজারে বিদেশি বিনিয়োগ কম। আর এই বিদেশি বিনিয়োগ আনতে না পারা আমাদের ব্যর্থতা বলে মন্তব্য করেছেন বাংলাদেশ সিকিউরিটিজ অ্যান্ড এক্সচেঞ্জ কমিশনের (বিএসইসি) চেয়ারম্যান ড. এম খায়রুল হোসেন।\nশনিবার (১৬ জুলাই) রাজধানীর মতিঝিলের মধুমিতা ভবনে ডিএসই ব্রোকারস এসোসিয়েশনের (ডিবিএ) নতুন অফিসের উদ্বোধনী অনুষ্ঠানে প্রধান অতিথির বক্তব্যে তিনি এ কথা বলেন।\nএসময় তিনি বলেন, যুক্তরাজ্যের গণভোট বেক্সিটের পক্ষে যাওয়ায় চাপে পড়েছিল ভারতের শেয়ারবাজার। পরের দিনই ভারতের সূচক কমে ১০০০ পয়েন্ট। কিন্তু আমাদের উপর সে প্রভাব পড়েনি। এটা মোটেই খুশির কথা নয়।\nতিনি জানান, আমাদের শেয়ারবাজারে বেক্সিটের প্রভাব না পরার কারণ, আমাদের বিদেশি বিনিয়োগকারী কম। আমরা বিদেশি বিনিয়োগ আনতে ব্যর্থ হচ্ছি।\nএসময় তিনি বলেন, নতুন কোম্পানির আইপিও অনুমোদনের ক্ষেত্রে স্বচ্ছতা বেড়েছে। পাশাপাশি কোম্পানিগুলোকে আগের মতো আর জটিলতায় পড়তে হচ্ছে না। যা আগে ব্যাপক ছিল।\nখায়রুল হোসেন বলেন, একটি শক্তিশালী শেয়ারবাজার গঠনের লক্ষে বিএসইসি নিরন্তর প্রচেষ্টা চালিয়ে যাচ্ছে। এর অংশ হিসাবে পাবলিক ইস্যু রুলস-২০১৫ গঠন করা হয়েছে। এতে শেয়ারবাজারে আসতে হলে কোম্পানিগুলোকে অনেক বেশি তথ্য প্রদান করতে হয়। যাতে অনেক স্বচ্ছতা এসে গেছে।\nএসময় শেয়ারবাজারের উন্নয়নে ডিবিএ’র কর্মকান্ডে স্বচ্ছতা ও বিনিয়োগকারীদের সাথে দূরত্ব কমিয়ে আনার আহবান করেন খায়রুল হোসেন। এছাড়া প্রত্যেকটি ব্রোকারেজ হাউজে গুজব ছড়িয়ে বিনিয়োগকারীদেরকে প্রভাবিত করা বন্ধ করার আহবান করেন।\nখায়রুল হোসেন বলেন, শেয়ারবাজারের স্বার্থে অনেক সংস্কার করা হয়েছে এবং আরো সংস্কার দরকার আছে। তবে সংস্কারের কারনে কারো কাজে সমস্যা হলে তা সমাধান করা হবে।\nএদিকে স্টক এক্সচেঞ্জের জন্য আগামি ডিসেম্বরে স্ট্র্যাটেজিক পার্টনার আনার সময় শেষ হয়ে যাচ্ছে বলে জানিয়েছেন খায়রুল হোসেন। কিন্তু ডিসেম্বরে এসে যদি সময় বাড়ানোর দাবি করা হলে, তা পুরো মার্কেটের জন্য দুঃসংবাদ হবে। এক্ষেত্রে সময় চাইলে হয়তো বাড়ানো হবে। তবে এই পার্টনার পাওয়ার জন্য স্টক এক্সচেঞ্জ যে কাজ করছে তা দেখাতে হবে।\nকমিশনার অধ্যাপক স্বপন কুমার বালা বলেন, শেয়ারবাজারে ডিমিউচুয়ালাইজেশন পুরোপুরি বাস্তবায়ন করতে পারবে। বাজারের স্বার্থে ডিবিএ মার্কেট মেকিং রুল ও পলিসিগত বিষয়ে কাজ করবে বলে আশাবাদ ব্যক্ত করেন ।\nডিবিএ’র প্রেসিডেন্ট আহসানুল ইসলাম টিটু বলেন, আগামী তিন মাসের মধ্যে সংগঠনটির নির্বাচন হবে। এই নির্বাচনে নতুন নেতৃত্ব উঠে আসবে। এর পর কমিশনের নেতৃত্বে সারা দেশে বিনিয়োগকারীদের আর্থিক শিক্ষাপ্রদান করা হবে।\nঅনুষ্ঠানে স্বাগত বক্তব্যে ঢাকা স্টক এক্সচেঞ্জের (ডিএসই) নতুন এমডি একেএম মাজেদুর রহমান বলেন, অর্থনীতির সঙ্গে শেয়ারবাজার অঙ্গাঙ্গিভাবে জড়িত। এতেদিন অর্থনীতির ব্যাংক সেক্টরে কাজ করেছি এখন শেয়াবাজার নিয়ে কাজ করবো। এটি আমার জন্য নতুন চ্যালেঞ্জ এবং আমি সব সময় চ্যালেঞ্জিং কাজ করতে ভালোবাসি।\nউদ্বোধনী অনুষ্ঠানে প্রধান অতিথি হিসাবে বিএসইসি’র চেয়ারম্যান ড. এম খায়রুল হোসেন ও সভাপতি হিসাবে ডিবিএ’র প্রেসিডেন্ট আহসানুল ইসলাম টিটু উপস্থিত ছিলেন। এছাড়া বিএসইসি’র কমিশনার অধ্যাপক স্বপন কুমার বালা, সালাম শিকদার, ডিএসই’র চেয়ারম্যান বিচারপতি সিদ্দিকুর রহমান মিয়া, ব্যবস্থাপনা পরিচালক একেএম মাজেদুর রহমান, বিএসইসি-ডিএসই-সিএসইসির পরিচালকবৃন্দ ও ডিবিএ’র সদস্যরা উপস্থিত ছিলেন।\nবিশেষ ট্রাইব্যুনালের নতুন বিচারক আকবর আলী\nশেয়ারবাজার সংক্রান্ত মামলা দ্রুত নিষ্পত্তিতে গঠিত বিশেষ ট্রাইব্যুনালের নতুন বিচারক হিসেবে যোগদান করেছেন আকবর আলী শেখ। তিনি গঠিত এ বিশেষ ট্রাইব্যুনালের দ্বিতীয় বিচারক। এর আগে তিনি কুমিল্লায় বিশেষ জজ হিসেবে দায়িত্ব পালন করেছেন।\nরাজধানীর পুরানা পল্টনে হাউজ বিল্ডিং ফাইন্যান্স করপোরেশন ভবনে শেয়ারবাজার বিশেষ ট্রাইব্যুনালে বৃহস্পতিবার (১৪ জুলাই) সকালে তিনি আনুষ্ঠানিকভাবে দায়িত্ব গ্রহণ করেন বলে সংশ্লিষ্ট সূত্রে জানা গেছে।\nএর আগে বিশেষ ট্রাইব্যুনালের প্রথম বিচারক হিসেবে দায়িত্ব পালন করেন মো. হুমায়ুন কবির। তার পদেই বিচারক হিসেবে দায়িত্ব পালন করবেন আকবর আলী শেখ। হুমায়ুন কবির বর্তমানে রংপুরে জেলা ও দায়রা জজ হিসেবে দায়িত্ব পালন করবেন।\nএর আগে ২৯ জুন আইন, বিচার ও সংসদ বিষয়ক মন্ত্রণালয়ের উপ-সচিব (প্রশাসন-১) মো. মাহবুবার রহমান সরকার স্বাক্ষরিত জারি করা এক বিজ্ঞপ্তিতে বিশেষ ট্রাইব্যুনালের বিচারক পরিবর্তনের এ তথ্য প্রকাশ করা হয়।\nজানা গেছে, ২০১০ সালের শেয়ারবাজার ধসের পর এ দাবি আরও জোরালো হয়। পুনর্গঠিত বিএসইসি বিভিন্ন আইন সংশোধনের পাশাপাশি আলাদা ট্রাইব্যুনাল গঠনের উদ্যোগ নেয়। এরই ধারাবাহিকতায় পুঁজিবাজার বিশেষ ট্রাইব্যুনাল গঠন করা হয়।\n২০১৫ সালের ২১ জুন এ ট্রাইব্যুনালের প্রথম বিচারিক কার্যক্রম শুরু হয়। ১৯৯২ থেকে ২০১৫ সাল পর্যন্ত শেয়ার কারসাজি ও সিকিউরিটিজ আইন লঙ্ঘনের কারণে বিএসইসির দায়ের করা মামলাগুলো এ বিশেষ ট্রাইব্যুনালের আওতায় নিষ্পত্তি হবে।\nPosted on July 16, 2016 by kazi Arifur Rahman\nডিএসইতে কমলেও বেড়েছে সিএইসইর লেনদেন\nদেশের প্রধান শেয়ারবাজার ঢাকা স্টক এক্সচেঞ্জে (ডিএসই) লেনদেন আগের দিনের চেয়ে কম হয়েছে। তবে এদিন আগের দিনে চেয়ে সূচকের উর্ধ্বগতি ছিল। অনূদিকে চট্টগ্রাম স্টক এক্সচেঞ্জে (সিএসই) লেনদেন আগের দিনের চেয়ে প্রায় ১০ কোটি টাকা বেড়েছে। ডিএসই ও সিএসই সূত্রে এ তথ্য জানা গেছে।\nশনিবার দিনভর ঢাকা স্টক এক্সচেঞ্জে (ডিএসই) ৩৭১ কোটি ১ লাখ টাকার শেয়ার লেনদেন হয়েছে। এর আগের দিন বৃহস্পতিবার সেখানে ৪৫০ কোটি ৩২ লাখ লেনদেন হয়।\nএদিন ডিএসইতে ব্রড ইনডেক্স আগের দিনের চেয়ে ১৬.৮২ পয়েন্ট বেড়ে অবস্থান করছে ৪৫৫৪ পয়েন্টে। আর ডিএসই শরিয়াহ সূচক ৪.০৯ পয়েন্ট বেড়ে অবস্থান করছে ১১২০ পয়েন্টে । তবে ডিএসই-৩০ সূচক ৪.৯১ পয়েন্ট বেড়ে অবস্থান করছে ১৭৮৩ পয়েন্টে।\nএদিন দিনভর লেনদেন হওয়া ৩২৩ টি কোম্পানি ও মিউচ্যুয়াল ফান্ডের মধ্যে দর বেড়েছে ১৪৬ টির, কমেছে ১২২ টির আর অপরিবর্তিত রয়েছে ৫৫ টি কোম্পানি ও মিউচ্যুয়াল ফান্ডের শেয়ার দর।\nএদিন ডিএসইতে টাকার অঙ্কে লেনদেনে শীর্ষ কোম্পানিগুলো হচ্ছে- একমি ল্যাব., শাহজিবাজার পাওয়ার, এমজেএল বিডি, বিএসআরএম লি., ইসলামী ব্যাংক, ডিবিএইচ, ইউনাইটেড পাওয়ার, আমান ফিড, স্কয়ার ফার্মা ও এসিআই ফর্মূলেশন।\nএদিকে শনিবার চট্টগ্রাম স্টক এক্সচেঞ্জে (সিএসই) ৩৩ কোটি ৫০ লাখ টাকার শেয়ার লেনদেন হয়েছে। গত বৃহস্পতিবার সেখানে ২৩ কোটি ৮৩ টাকার শেয়ার লেনদেন হয়। এদিন সিএসইতে লেনদেনের শীর্ষে ছিল হেডেলবার্গ ও এপ্রেক্স ফুটওয়ার।\nএদিন সিএসই সার্বিক সূচক সিএএসপিআই ৩৬ পয়েন্ট বেড়ে দাঁড়িয়েছে ১৩ হাজার ৯৭১ পয়েন্টে। সিএসইতে মোট লেনদেন হয়েছে ২৪৪ টি কোম্পানি ও মিউচ্যুয়াল ফান্ডের শেয়ার। এর মধ্যে দর বেড়েছে ১০৬ টির, কমেছে ৯৮ টির এবং অপরিবর্তিত রয়েছে ৪০ টির।\nফেডারেল ইন্স্যুরেন্সের ৬৭,০০০ শেয়ার ক্রয়\nশেয়ারবাজারে তালিকাভুক্ত বীমা খাতের কোম্পানি ফেডারেল ইন্স্যুরেন্স কোম্পানি লিমিটেডের দুইজন পরিচালক শেয়ার ক্রয়ের ঘোষণা দিয়েছেন। ঢাকা স্টক একচেঞ্জ (ডিএসই) সূত্রে এ তথ্য জানা গেছে।\nমো: আব্দুল খালেক ও মিসেস খাদিজাতুল আনোয়ার নামে বীমার এই দুই পরিচালক প্রতিষ্ঠানটির যথাক্রমে ৩৪ হাজার ও ৩৩ হাজার শেয়ার ক্রয় করবেন।\nএই উদ্যোক্তারা এসব শেয়ার বাজার দরে ক্রয় করবেন।\nতারা এই ঘোষণার ৩০ কার্য দিনের মধ্যে উল্লেখিত পরিমাণ শেয়ার ক্রয় করবেন বলে বীমাটির পক্ষ থেকে জানানো হয়।\nইভেন্সি টেক্সটাইলের লেনদেন শুরু আজ\nশেয়ারবাজারে সদ্য তালিকাভুক্ত বস্ত্র খাতের কোম্পানি ইভেন্সি টেক্সটাইল মিলস লিমিটেডের শেয়ার লেনদেন শুরু হবে আজ রবিবার। আগামী ১৭ জুলাই দেশের উভয় শেয়ারবাজারে আনুষ্ঠানিকভাবে শুরু হবে এ কোম্পানির লেনদেন। ডিএসই সূত্রে এ তথ্য জানা গেছে।\n‘এন’ ক্যাটাগরির আওতায় লেনদেন শুরু করা কোম্পানিটির ট্রেডিং কোড- “ETL” এবং ডিএসইতে কোম্পানি কোড-17472 নির্ধারণ হয়েছে ।\nসম্প্রতি কোম্পানিটির আইপিও প্রক্রিয়া সম্পন্ন করে। ইতোমধ্যে বরাদ্দ পাওয়া শেয়ার সেন্ট্রাল ডিপোজিটরি বাংলাদেশ লিমিটেডের (সিডিবিএল) মাধ্যমে বিনিয়োগকারীদের নিজ নিজ বিও হিসাবে জমা হয়েছে।\nঅবৈধভাবে ‘গো ব্রডব্যান্ড’ ইন্টারনেট সেবা দেওয়ায় গ্রামীণফোনকে নোটিস\nঅবৈধভাবে অপটিক্যাল ফাইবারের (তার) মাধ্যমে গ্রাহকদের ‘গো ব্রডব্যান্ড’ ইন্টারনেট সেবা দেওয়ায় মোবাইল অপারেটর গ্রামীণফোনকে কারণ দর্শানোর নোটিস পাঠিয়েছে বিটিআরসি।\nগত বুধবার টেলিযোগাযোগ নিয়ন্ত্রক সংস্থার এ সংক্রান্ত চিঠি গ্রামীণফোনের প্রধান নির্বাহী কর্মকর্তাকে পাঠানো হয়।\nটেলিযোগাযোগ আইন ভঙ্গ করে ‘গো ব্রডব্যান্ড’ সেবাটি অবৈধভাবে সোনালী ব্যাংককে কেন দেওয়া হয়েছে, চিঠিতে তা জানতে চেয়েছে বিটিআরসি।\nগ্রামীণফোন নোটিসের সন্তোষজনক উত্তর দিতে না পারলে ৩০০ কোটি টাকা পর্যন্ত জরিমানা গুণতে হতে পারে বলে বিটিআরসি কর্মকর্তারা জানিয়েছেন।\nবিটিআরসি সচিব সরওয়ার আলম বলেন, “কমিশনের সিদ্ধান্ত অনুযায়ী কারণ দর্শানোর নোটিস পাঠানো হয়েছে। গ্রামীণফোন উত্তর দেওয়ার পর কমিশন যথাযথ ব্যবস্থা নেবে।”\nগ্রামীণফোনের বিরুদ্ধে কেন আইনানুগ ব্যবস্থা নেওয়া হবে না- আগামী ৩০ দিনের মধ্যে তার উত্তর চেয়েছে বিটিআরসি।\nএ বিষয়ে গ্রামীণফোনের হেড অফ এক্সটারনাল কমিউনিকেশন্স সৈয়দ তালাত কামাল বলেন, “আমরা বিটিআরসি থেকে নোটিস পেয়েছি এবং সে অনুযায়ী আমাদের জবাব দেব।”\nচিঠিতে বলা হয়েছে, সোনালী ব্যাংককে ইন্টারনেট সেবা দিতে গ্রামীণফোন ফাইবার অপটিক সংযোগ প্রতিষ্ঠা করেছে, যা মোবাইল অপারেটর লাইসেন্সের নীতিমালা-বিরুদ্ধ।\nটু জি ও থ্রি জি লাইসেন্স নীতিমালা অনুযায়ী, মোবাইল অপারেটরগুলো শুধু মোবাইল ডিভাইস এবং মডেমের মাধ্যমে ইন্টারনেট সেবা দিতে পারে।\nচিঠিতে বলা হয়, ইন্টারনেট সেবা দিতে গ্রামীণফোন সোনালী ব্যাংকের সঙ্গে যে চুক্তি করেছিল, তা কমিশনের অনুমতি নিয়ে করেনি এবং এ সেবা দিতে গ্রামীণফোনের এ ধরনের কোনো লাইসেন্স নেই।\n২০১২ সালের জুন মাসে গ্রামীণফোন আইএসপি (ইন্টারনেট সেবাদানকারী প্রতিষ্ঠান) অগ্নি ও এডিএনের সঙ্গে যৌথভাবে ইন্টারনেট সেবার অনুমতি পায়।\nকেবল ‘এডিএন’ ও ‘অগ্নি’ নামের দুটি আইএসপি প্রতিষ্ঠান কো-অর্ডিনেশনেটেড সেবা দিতে পারবে বলে পরিষ্কারভাবে অনুমতিপত্রে বলা থাকলেও গ্রামীণফোন তা না মেনে আইএসপি সেবা দিয়েছে বলে বিটিআরসি কর্মকর্তারা জানান।\nবিটিআরসি বলছে, সোনালী ব্যাংকে ‘গো ব্রডব্যান্ড’ নামে গ্রামীণফোন ট্রান্সমিশন সংযোগ দিয়েছে। এটি ইনফ্রাস্ট্রাকচার নীতিমালার ৪ দশমিক ৭ এবং ৪ দশমিক ৮ নম্বর শর্তানুযায়ী সম্পূর্ণ অবৈধ।\nআইন অনুযায়ী, মোবাইল ফোন অপারেটররা অপটিক্যাল ব্যাকবোন ট্রান্সমিশন স্থাপন করতে পারে না। এর অনুমোদন রয়েছে শুধু অপটিক্যাল ফাইবার নেটওয়ার্ক ট্রান্সমিশন সেবাদানকারী ন্যাশনওয়াইড টেলিকমিউনিকেশন ট্রান্সমিশন নেটওয়ার্ক (এনটিটিএন) প্রতিষ্ঠানগুলোর।\nগ্রামীণফোন ‘গো ব্রডব্যান্ড’ নিয়ে কয়েকটি অনিয়ম করেছে উল্লেখ করে চিঠিতে বলা হয়েছে, গ্রামীণফোন ইনফ্রাস্ট্রাকচার শেয়ারিং গাইডলাইন অমান্য করেছে। নীতিমালা অনুসারে তারা অনুমতি ছাড়া ইনফ্রাস্টকচার শেয়ার বা লিজ দিতে পারে না। গ্রামীণফোন অন্য সব মোবাইলফোন অপারেটরের মতই কোনো ওয়্যার কানেকটিভিটি দিতে পারে না।\nবিটিআরসি একজন কর্মকর্তা বলেন, “এর আগে দুই দফা গ্রামীণফোনের কাছে এ বিষয়ে জানতে চাইলে তারা সন্তোষজনক উত্তর দিতে না পারায় কমিশন এ বিষয়ে কারণ দর্শানোর নোটিস দেওয়ার সিদ্ধান্ত নেয়।”\nকমিশনের চিঠিতে সোনালী ব্যাংকে ইন্টারনেট সার্ভিস ও ট্রান্সমিশন সেবা দিতে গ্রামীণফোনের সম্পাদিত চুক্তি বাতিল করার নির্দেশও দেওয়া হয়েছে।\nগ্রামীণফোনকে পাঠানো চিঠির একটি অনুলিপি সোনালী ব্যাংকের মহাব্যবস্থাপককেও পাঠানো হয়েছে।\n‘গো ব্রডব্যান্ড’ সার্ভিস নামে সোনালী ব্যাংকে ফাইবার অপটিক সংযোগ দিয়েছে এই মর্মে ইন্টারনেট সেবাদাতা প্রতিষ্ঠানদের সংগঠন ইন্টারনেট সার্ভিস প্রোভাইডারস অ্যাসোসিয়েশন অব বাংলাদেশ (আইএসপিএবি) গত ২৮ ফেব্রুয়ারি লিখিতভাবে রেগুলেটরের কাছে অভিযোগ করার পরই বিষয়টি কর্তৃপক্ষের নজরে আসে। সূ্ত্র : বিডিনিউজ\nবিজিআইসির ঋণমান প্রকাশ\nPosted on July 16, 2016 July 16, 2016 by kazi Arifur Rahman\nশেয়ারবাজারে তালিকাভুক্ত বীমা খাতের প্রতিষ্ঠান বাংলাদেশ জেনারেল ইন্স্যুরেন্স কোম্পানি লিমিটেডের দীর্ঘমেয়াদি ঋণমান ‘এ+’ এবং স্বল্পমেয়াদের ঋণমাণ ‘এসটি-২’। সম্প্রতি এই রেটিং প্রকাশ করেছে অরগস ক্রেডিট রেটিং সারবিস লিমিটেড (এসিআরএসএল)। ডিএসই সূত্রে এ তথ্য জানা গেছে।\n২০১৫ সালের ৩১ ডিসেম্বর সমাপ্ত হিসাব বছরের নিরীক্ষিত এবং ২০১৬ সালের প্রথম প্রান্তিকের অনিরীক্ষিত আর্থিক প্রতিবেদন ও হালনাগাদ অন্যান্য আর্থিক উপাত্তের ভিত্তিতে এ সিদ্ধান্তে উপনীত হয়েছে এসিআরএসএল।


মুসলমানদের বাৎসরিক উৎসব : ঈদুল ফিতর ও ঈদুল আয্হা – আদ-দ্বীন-আল-ইসলাম\nعن أنس رضى الله عنه قال قدم النبى صلى الله عليه وسلم المدينة ولهم يومان يلعبون فيهما فقال ماهذان قالوا كنا نلعب فيهما فى الجاهلية فقال رسول الله صلى الله عليه وسلم قد أبدلكم الله بهما خيرا منهما يوم الاضحى ويوم الفطر\nহাদীসের সরল অনুবাদ:\nপ্রসিদ্ধ সাহাবী আনাস (রা) হতে বর্ণিত। তিনি বলেন: যখন নবী (সা) মদীনায় আগমন করলেন, তখন দেখলেন মদীনাবাসীরা বৎসরে নির্দিষ্ট দু’টি দিনে খেলাধুলার মাধ্যমে আনন্দ উৎসব-পালন করছে। তিনি জিজ্ঞাসা করলেন : এ দু’টি দিনের রহস্য কি? তারা জবাব দিল: জাহেলী যুগে আমরা ঐ দু’টি দিনে খেলাধুলা করতাম (তাই এখনও করছি)। অতঃপর রাসূলুল্লাহ (সা) বলেন: আল্লাহ তা‘আলা তোমাদের ঐ দু’টি দিনের পরিবর্তে তোমাদেরকে আরো উত্তম দু’টি দিন দান করেছেন: একটি ঈদুল আয্হার দিন, অপরটি ঈদুল ফিতর-এর দিন। আবূ দাউদ হাঃ নাঃ ১১৩৪, সহীহ মিসকাত হাঃ নাঃ ১৪৩৯।\nহাদীসের রাবী পরিচিতি:\nহাদীসটির বর্ণনাকারী প্রখ্যাত সাহাবী আনাস বিন মালিক (রা)। উপাধি খাদিমুর রাসূল বা রাসূল (সা)-এর খাদিম। পিতার নাম মালিক। তিনি একাধারে দশ বছর রাসূল (সা)-এর সেবা করার সৌভাগ্য লাভ করেন। বয়সের স্বল্পতার কারণে বদর ও উহুদ যুদ্ধে অংশ নিতে না পারলেও পরবর্তী সবকটি যুদ্ধে অংশগ্রহণ করেন। তিনি ১২৮৬টি হাদীস বর্ণনা করেছেন। তন্মধ্যে ১৬৮টি মুত্তাফাকুন আলাইহি হাদীস। প্রসিদ্ধ ছ’টি হাদীস গ্রন্থেই তাঁর হাদীস স্থান পেয়েছে। তিনি ৯২ অথবা ৯৩ হিজরীতে ১০০ ঊর্দ্ধ বয়সে ইন্তেকাল করেন। (তাকরীবুত্ তাহযীব-১/৯৪পৃ)\nনবী (সা) যখন মক্কা হতে মদীনায় হিজরত করেন, তখন মদীনাবাসী নতুন মুসলমানদেরকে জাহিলী যুগের ঈদ উৎসবের দিনে আনন্দ-উৎসব করতে দেখে জিজ্ঞাসা করলেন যে, এ দু’টি দিনের রহস্য কি? তারা জবাব দিলেন : জাহেলী যুগের ঈদ-উৎসব হিসেবে তারা উক্ত দিন দু’টি উদযাপন করছেন। মুসলমানরা জাহেলী যুগের ঈদ উদযাপন করবে এটা রাসূলুল্লাহ (সা) মেনে নিতে পারলেন না। প্রতিবাদের স্বরে বলে ফেললেন: তোমরা একি কাজ করছ, অথচ আল্লাহ তোমাদেরকে ঐ দু’দিনের পরিবর্তে আরো উত্তম দুটি দিন দান করেছেন। একটি ঈদুল আয্হা, অপরটি ঈদুল ফিতর। অতএব মুসলমানদের ঈদ উৎসব হবে কেবলমাত্র দু’ঈদের দিনে। অন্য কোন দিনে তারা ঈদ উৎসব পালন করবে না। জাহেলী সভ্যতার ঈদের দিনেও নয় এবং অমুসলিম-মুশরিকদের ঈদের দিনেও নয়। অনুরূপ, জাহেলী অপসংস্কৃতির সাথে সাদৃশ্য রেখে ইসলামের নামে তৈরি করা যেমন ঈদে মিলাদুনবী, শবে-বরাত, শবে মিরাজ, জন্মবার্ষিকী ও মৃত্যুবার্ষিকী, চল্লিশা ইত্যাদি কোন দিনেই মুসলিম সমাজ ঈদ উৎসব পালন করতে পারে না। কারণ এগুলি কোন ইসলামী শরীয়াতসম্মত ঈদ নয়। ইসলামী শরীয়াতসম্মত বাৎসরিক ঈদ মাত্র দু’টি। যদি দুই এর অধিক হতো তাহলে অবশ্যই রাসূল (সা) প্রবর্তন করতেন। তিনি বললেন: আল্লাহ তোমাদের এ জাহেলী ঈদের পরিবর্তে আরো উত্তম দুটি ঈদের দিন দিয়েছেন। দুই-এর অধিক হলে রাসূলুল্লাহ (সা) অবশ্যই উল্লেখ করতেন। এমনকি রাসূলুল্লাহ (সা)-এর পরে সাহাবায়ে কেরামগণও ঈদুল আয্হা ও ঈদুল ফিতর ছাড়া অন্য কোন বাৎসরিক ঈদ উদযাপন করেননি। অতএব ইসলামের নামে ঐ সব ঈদ চালু করা ইসলামের প্রতি ধৃষ্টতা প্রদর্শন ছাড়া আর কিছুই নয়। প্রতিটি মুসলিমের উচিত ঐ সব নবাবিষ্কৃত বিদআত হতে বিরত থাকা। রাসূলুল্লাহ (সা) বলেন:\nإياكم ومحد ثات الامور فان كل محد ثة بدعة وكل بدعة ضلالة\n“সাবধান তোমরা ইসলামের নামে সকল নবাবিষ্কৃত (ইবাদত) হতে বিরত থাক। কেননা এরূপ প্রতিটি কাজই বিদআত আর প্রতিটি বিদআতই গুমরাহী বা পথভ্রষ্টতা।” (আহমাদ, আবু দাউদ, তিরমিযী ও ইবনু মাজাহÑসহীহ)\nহে আল্লাহ! আমাদেরকে ইসলামের নামে নবাবিষ্কৃত বিদআত হতে বিরত থেকে সঠিক ইসলামের উপর প্রতিষ্ঠিত থাকার তাওকীক দান করুন। আমীন।\n১। ইসলামের প্রতিটি বিধান প্রবর্তিত হবে আল্লাহ এবং স্বীয় রাসূল (সা) হতে।\n২। জাহিলী যুগের ও অমুসলিমদের সকল প্রকার ঈদ উৎসব ও সংস্কৃতি মুসলমানদের পালন করা বৈধ নয় বরং অবশ্যই বর্জনীয়।\n৩। মুসলমানদের ইসলামী বাৎসরিক ঈদ মাত্র দু’টি: ঈদুল আয্হা ও ঈদুল ফিতর। এছাড়া বাকী সকল ঈদ শরীয়ত গর্হিত।\nআল্লাহ আমাদের কুরআন ও সহীহ হাদীসের আলোকে ইসলাম মেনে চলার তাওফীক দান করুন। আমীন।\nPublished August 2, 2012 By shahidullah\nআহমাদ মুসা says:\nশাইখ আপনি আমার সাইট মাঝে মাঝে ভিজিট করবেন । আমরা আসলে ইসলাম সম্পর্কে তেমন কিছু জানি না । তার পরও ইসলাম প্রচারের জন্য একটি সাইট খুলেছি । তাই আমাদের প্রয়োজন আপনাদের মত উস্তাদদের সহযোগীতা । আশা করি আপনি আমার সাইটে রেজিঃ করবেন , মাঝে মাঝে নজর দিবেন এবং আমাদের সু-পরামর্শ দিবেন ।


জেকেজি চিকিৎসক ও রিজেন্টের শাহেদরা কোথায় -রিজভী\nস্টাফ রিপোর্টার | প্রকাশের সময় : ১২ জুলাই, ২০২০, ২:৫৬ পিএম\nবিএনপির সিনিয়র যুগ্ম মহাসচিব রুহুল কবির রিজভী বলেছেন, করোনা পরীক্ষা ও চিকিৎসার নামে জেকেজির চিকিৎসক ও রিজেন্টের শাহেদরা দেশকে লজ্জাজনক পরিস্থিতিতে ফেলে ও মানুষের জীবন নিয়ে ছিনিমিনি খেললেও এখনো তারা ধরা ছোয়ার বাইরে। সরকারের দুর্নীতি, অনিময় নিয়ে সমালোচনা করলেই, কথা বললেই, সামাজিক যোগাযোগ মাধ্যমে লেখলেই মুহূর্তের মধ্যেই তাকে খুঁজে বের করা হয়, মামলা, গ্রেফতার করে জেলে পাঠানো হয়। কিন্তু জেকেজি ও রিজেন্ট ভয়াবহ ঘটনা ঘটালেও এখনো তাদের গ্রেফতার করা হচ্ছে না। তাদের খুঁজে পাচ্ছে না আইনÑশৃঙ্খলা বাহিনী। করোনার পরীক্ষা ও চিকিৎসার অনিয়মের সাথে জড়িত জেকেজির চিকিৎসক ও রিজেন্টের শাহেদরা?\nরোববার (১২ জুলাই) দুপুরে জিয়াউর রহমান ফাউন্ডেশন আয়োজিত একটি ভার্চুয়াল অনুষ্ঠানে তিনি এসব কথা বলেন।\nসরকার মানুষকে ভয় পাইয়ে দেয়ার নীতি গ্রহণ করেছে অভিযোগ করে রুহুল কবির রিজভী বলেন, সরকার শুরু থেকেই জনগণকে বশে রাখার জন্য বল প্রয়োগের নীতি গ্রহণ করেছে। করোনা অভিঘাতেও সেটি অব্যাহত আছে। অনতিক্রম্য দেওয়াল রচনা করছে নানা কালা-কানুনের মধ্যে। মানুষকে ভয় পাইয়ে দিয়ে তারা করোনার মধ্যেও দুর্নীতির ভয়ংকর পরিস্থিতি তৈরি করেছে। সেটা নিয়ে যেনো কেউ বলতে না পারে সেজন্য মত প্রকাশকে রুদ্ধ করেছে। আজকে গণমাধ্যমে যদি সত্য কথা বলা হয়, তাহলে সে গণমাধ্যমের ওপর বিভিন্ন সংস্থা থেকে চাপ দেয়া হয়। হুমকি ধামকি দেয়া হয়। সামাজিক যোগাযোগ মাধ্যমে যারা স্বাধীনভাবে মত প্রকাশ করতে চায় তাদেরকে হতে হয় গুমের শিকার, তাদের বিরুদ্ধে হচ্ছে মিথ্যা মামলা, হতে হয় গ্রেফতার। এসব করে মানুষকে ভয় দেখানো হচ্ছে যে, আর কেউ করোনা চিকিৎসার অনিয়ম নিয়ে কথা বলো না। কত রিজেন্ট, জিকেজি যে এখনো আছে খবরদার এগুলো নিয়ে কথা বলতে পারবে না, সরকারের অনাচার নিয়ে কথা বলতে পারবে না। কথা বললেই পলি, টিটু হায়দারের মতো অবস্থা হবে।\nরিজভী বলেন, পলি নামে একটি মেয়ে করোনা চিকিৎসা নিয়ে সমালোচনা করায় রাতের অন্ধকারে তাকে আটক করা হয়েছে। এখন জামিনও দেয়া হচ্ছে না। অন্যদিকে নোয়াখালীর সাবেক ছাত্রদল নেতা টিটু হায়দারকে ৫দিন হলো তুলে নিয়ে গেছে আইন-শৃঙ্খলা বাহিনী, কিন্তু স্বীকার করছে না। সকলে দেখেছে সাদা পোশাকে তাতে তুলে নিয়ে যাওয়া হয়েছে, থানায় তাকে রাখা হয়েছে বলে অনেকে খবর দিয়েছে কিন্তু শিকার করা হচ্ছে না। তাদেরকে তুলে নেয়া হয়েছে উদ্দেশ্য একটাই অন্যদেরকে ভয় দেখানো। তোমরা যদি সরকারের অনিময় নিয়ে কথা বলো, আরও যেসব জেকেজি, রিজেন্ট রয়েছে সেসব বিষয়ে কথা বলতে চাও তাহলে তোমাদেরও অবস্থা এই পলি ও টিটুর মতো হবে।\nদেশে দেশে জাতির জন্য লজ্জাজনক ঘটনা ঘটছে মন্তব্য করে বিএনপির এই নেতা বলেন, আজকে আমাদের বিদেশ থেকে ফেরত পাঠানো হচ্ছে। কারণ বিমানবন্দরে যার পজিটিভ তাকে বলা হচ্ছে নেগেটিভ আর যার নেগেটিভ তাকে বলা হচ্ছে পজিটিভ। নেগেটিভ হিসেবে যারা যাচ্ছে তারা বিদেশী বিমানবন্দরে গিয়ে ধরা পড়ে যাচ্ছে। এটা জাতির জন্য লজ্জাজনক। তারপরও এই সরকারের টনক নড়েনি। কথা বলতে যাবেন উল্টো তারাই ধমক লাগিয়ে দেবে, অভিযোগ করবে। বলবে আমরাই চোর ধরছি আবার আমাদেরকে চোর বলা হচ্ছে। ডানে, বামে, সামনে, পেছনে যতটুকু ধরা পড়ছে সবই তো উনাদের লোক। জেকেজি ও রিজেন্টের বাইরে যে আরও কত ঘটনা আছে? যেগুলো এখনো সামনে আসেনি সেখানে তাহলে কি অবস্থা বিরাজ করছে?\nদেশে জবাবদিহিমূলক সরকার থাকলে করোনা পরিস্থিতি নিয়ন্ত্রণ হতো মন্তব্য করে রুহুল কবির রিজভী বলেন, করোনাভাইরাসের অভিঘাতে দেশে টালমাটাল অবস্থা। এটাকে নিয়ন্ত্রণ করার জন্য জবাবদিহিমূলক একটা সরকার প্রয়োজন। জবাবদিহিমূলক সরকার থাকলে সেটা নিয়ন্ত্রণ করতে পারতো।\nতিনি বলেন, উন্নত দেশগুলোতে ভয়াবহ প্রকোপ হয়েছে, দিনে হাজার হাজার মানুষ মারা গেছে। কিন্তু এটাকে মোকাবেলা করার জন্য তাদের সরকারের যে প্রচেষ্টা দেখেছি, মানুষকে সেবাদানের জন্য যে কাজগুলো দেখেছি অসাধারণ। আর আমাদের যে সরকারের দায়িত্ব ছিল তা তো দেখিনি উল্টো দেখেছি খড়ের পালা, খাটের নিচ থেকে, গর্তের ভিতর থেকে সরকারি ত্রাণ উদ্ধার হয়েছে তাদেরই জনপ্রতিনিধিদের কাছ থেকে। সরকারের ত্রাণ আজকে যারা জোর করে ক্ষমতায় আছে তাদের পকেটেই চলে গেছে।\nরিজভী বলেন, অনাচার যদি এক জায়গায় অবাধ করে দেয়া হয়, নির্বিঘেœ চলে তাহলে সমাজের প্রতিটা সেক্টরেই, রাষ্ট্রের প্রতিটা সেক্টরেই অবাধভাবে চলে। যার কিছুটা হলেও আমরা স্বাস্থ্যখাতে দেখেছি। বাটপার ও স্বজনপ্রিতিতে ভরে গেছে এই খাত। জীবন হাতে নিয়ে এক হাসপাতাল থেকে আরেক হাসপাতালে যাচ্ছে কিন্তু করোনার বেড পায়নি। এটা তো স্পেন, ইতালি, ইংল্যান্ড, আমেরিকায় হয়নি। এসব দেশে টেলিফোন করে জানছে যে কারো জ¦র হয়েছে কিনা। বার বার তাদের খোঁজ নেয়া হচ্ছে। বাংলাদেশের সরকার সে দৃষ্টান্ত দেখাতে পেরেছে। দেখাতে না পেরে আজকে বিএনপি, বিরোধীমতকে দমন করা হচ্ছে।\nকরোনাকালে জিয়াউর রহমান ফাউন্ডেশন ও ডক্টর এসোসিয়েশন অব বাংলাদেশ (ড্যাব) এর কর্মকা-ের প্রশংসা করে বিএনপির সিনিয়র যুগ্ম মহাসচিব বলেন, সরকার ও কোন বিত্তশালীর সহযোগিতা ছাড়াই জিয়াউর রহমান ফাউন্ডেশন নিজেদের পকেটের টাকা খরচ করে যে কাজগুলো করছে এটাইকে বলা হয় দুর্যোগকালে মানবতার পক্ষের কাজ। আমি নিজেই তাদের আমন্ত্রণে যে কয়টি কর্মসূচিতে অংশ নিয়েছি তার প্রত্যেকটিই দেখেছি জীবনের ঝুঁকি নিয়ে কাজ করা। বিএনপি সমর্থিত চিকিৎসকরা তারাও জীবনের ঝুঁকি নিয়ে কাজ করছেন। স্বেচ্ছাশ্রমের ভিত্তিতে যেভাবে বাড়িতে বাড়িতে গিয়ে স্প্রে করেছে সেটি সত্যিই মানবতার পক্ষে কাজের একটি উজ্জ্বল দৃষ্টান্ত।\nতিনি বলেন, দেশ যখন একটা বড় বিপর্যয়ের মধ্যে পড়ে তখন সচেতন মানুষ, সমাজের অগ্রগামী মানুষ (শিক্ষক-চিকিৎসক) তারা নিজেরাই যে দায়িত্ব পালন করেছেন। অন্য সময় তারা সাধারণ এই কাজটি করেন না। কিন্তু দেশ ও জাতির এই ক্রান্তিকালে তারা এগিয়ে এসেছে। এজন্য দেশের মানুষ তাদের প্রতি কৃতজ্ঞ থাকবে।\nজিয়াউর রহমান ফাউন্ডেশনের নির্বাহী পরিচালক প্রফেসর ডা. ফরহাদ হালিম ডোনারের সভাপতিত্বে অনুষ্ঠানে আরও বক্তব্য রাখেন বিএনপি মহাসচিব মির্জা ফখরুল ইসলাম আলমগীর, ড্যাবের সভাপতি প্রফেসর ডা. হারুন আল রশিদ। অংশ নেন চিকিৎসক, বিভিন্ন বিশ^বিদ্যালয়ের শিক্ষক, প্রকৌশলীরা।